మదురై
మదురై (ఆంగ్లము:Madurai) దక్షిణ తమిళనాడులోని ప్రముఖ నగరము. అదే పేరుగల జిల్లాకు కేంద్రము. మదురై ప్రముఖ హిందూ ఆధ్యాత్మిక కేంద్రము. ఇది వైగై నదీ తీరాన ఉంది. తమిళనాడులో మదురై పెద్దనగరాలలో మూడవ శ్రేణిలో ఉంది.
2001 జనాభా గణాంకాలను ప్రకారం మదురై నగర జనాభా 12,00,000.
మదురై ప్రపంచంలోని పురాతనకాల నివాస నగరాలలో ఒకటి. మదురై నగరం మదురై జిల్లా కేంద్రంలో పాండ్యులు ముందుగా కొర్కైని రాజధానిగా చేసుకుని పాలించారు. తరువాత పాండ్యులు నెడుంజళియన్ కాలంలో కూడల్ నగరానికి వారి రాజధానిని మార్చుకున్నారు. ఆ నగరమే ప్రస్తుత రాజధాని. మదుర నాయక మహారాజు చేత నిర్మించబడిన మీనాక్షీ కోవెలకు మదురై ప్రసిద్ధి చెంది ఉంది. ద్రవిడ సంప్రదాయాన్ని ప్రతిబింబింస్తున్న మదురై మీనాక్షీ ఆలయం భారతీయుల ప్రముఖ పుణ్యక్షేత్రాలలో ఒకటి. మదురకు కూడలి నగరం, మల్లెల నగరం, ఆలయనగరం, నిద్రించని నగరం మరియు నాలుగు కూడలుల నగరంగా ప్రసిద్ధి కలిగి ఉంది.
ప్రహ్లాదపురి ఆలయం, ముల్తాన్
ప్రహ్లాదపురి ఆలయం (ఉర్దూ: پرہلادپوری مندر) పాకిస్తాన్ దేశంలో పంజాబ్ రాష్ట్రంలోని ముల్తాన్ నగరంలో ఉన్న ఒక పురాతన హిందూ ఆలయం. ఇది బహౌద్దీన్ ఝకారియా యొక్క పుణ్యక్షేత్రం ప్రక్కనే ఉంది. ప్రహ్లాదుని తదనంతరం దీనికి ఈపేరు పెట్టబడింది మరియు ఇది నరసింహ దేవునికి అంకితం చేయబడింది. 1992 సం.లో హిందూ మతం సమూహంగా, భారత దేశము నందలి అయోధ్య లోని బాబ్రీ మసీదును నాశనం చేసినందుకుగాను ప్రతీకారంతో ఒక ముస్లిం గుంపుచే ఇది నాశనమయ్యింది.